De quin tema parla aquest text?
Una xarxa (del llatí: rete) és un instrument consistent en una estructura de malla formada per cordes, fils o filferros que tenen un llaç o un nus en les seves interseccions, fent que resulti un teixit amb grans espais oberts entre els fils. La seva principal característica és la capacitat de retenir objectes sòlids segons la seva mida mentre que permet el pas de fluids o altres objectes més petits que la pròpia malla. És un instrument amb un llarg recorregut entre els usats per l'ésser humà al llarg de la història. La malla pot estar feta de diversos materials. Les xarxes estan documentades des del 8300 aC Tradicionalment, s'han fet servir teixits animals o vegetals, generalment ja entrellaçats formant cordes, encara que actualment s'utilitzen també teixits sintètics com el niló o metalls com l'acer quan es necessita que aguanti esforços molt més grans. Per analogia es parla de xarxa social per referir-se al grup humà on els membres estan relacionats com els nodes d'una xarxa física.
El text tracta sobre estris.